**NOTĂ DE FUNDAMENTARE**

Agenția pentru Protecţia Mediului Dâmbovița este o instituţie publică cu personalitate juridică aflată în subordinea Agenţiei Naţionale pentru Protecţia Mediului, care funcţionează în subordinea Ministerului Mediului, Apelor și Pădurilor potrivit prevederilor art. 1 alin (1) și art. 2 alin. (1) din Hotărârea Guvernului nr.1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare.

Agenția pentru Protecţia Mediului Dâmbovița are statut de serviciu public deconcentrat și administrează bunuri din domeniul public de natura celor prevăzute la art. 136 alin. (3) din Constituţia României, republicată, în Ordonanța de urgență a Guvernului 57/2019 privind Codul administrativ, cu modificările și completările ulterioare, precum şi alte bunuri prevăzute în anexa nr.12 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

Agenția pentru Protecția Mediului Dâmbovița își desfășoară activitatea la sediul administrativ situat în Târgoviște, str. Calea Ialomiței, nr. 1, jud. Dâmbovița, într-un imobil înscris în Cartea Funciară nr.82835 Târgoviște sub numărul cadastral 82835 şi care este compus din următoarele:

- teren intravilan în suprafață de 3000 mp, înscris în cartea funciară cu număr cadastral 82835;

- construcție sediu administrativ (clădire de birouri - C1) cu suprafaţa construită la sol = 286 mp, suprafața desfășurată = 750 mp, nr. niveluri = P+2E, număr cadastral 82835-C1, înscrisă în CF nr.82835 Târgoviște;

- construcție sediu administrativ (clădire de birouri - C2) cu suprafaţa construită la sol = 178 mp, suprafața desfășurată = 712 mp, nr. niveluri = P+3E+M, număr cadastral 82835-C2, înscrisă în CF nr. 82835 Târgoviște;

- construcție sediu administrativ (arhivă – C3) cu suprafaţa construită la sol = 36 mp, suprafața desfășurată = 36 mp, nr. niveluri = P, număr cadastral 82835-C3, înscrisă în CF nr.82835 Târgoviște;

- construcție sediu administrativ (centrală termică – C4) cu suprafaţa construită la sol = 58 mp, suprafața desfășurată = 58 mp, nr. niveluri = P, număr cadastral 82835-C4, înscrisă în CF nr.82835 Târgoviște;

- construcție sediu administrativ (magazie – C5) cu suprafaţa construită la sol = 240 mp, suprafața desfășurată = 240 mp, nr. niveluri = P, număr cadastral 82835-C5, înscrisă în Cartea Funciară nr.82835 Târgoviște;

- construcție sediu administrativ (garaj – C6) cu suprafaţa construită la sol = 156 mp, suprafața desfășurată = 156 mp, nr. niveluri = P, număr cadastral 82835-C6, înscrisă în CF nr.82835 Târgoviște.

Conform extrasului de Carte Funciară pentru informare nr.82835 Târgoviște, eliberat de Oficiul de cadastru și publicitate imobiliară județul Dâmbovița – Biroul de cadastru si publicitate imobiliară Târgoviște, terenul și construcțiile C1 și C2 edificate pe acesta sunt proprietatea Statului Român și în administrarea Ministerului Mediului și Pădurilor – Agenția Națională pentru Protecția Mediului, iar construcțiile C3, C4, C5 şi C6 edificate pe acelaşi teren sunt proprietatea Statului Român și în administrarea Ministerului Mediului, Apelor și Pădurilor – Agenția Națională pentru Protecția Mediului.

Terenul și imobilele C1 și C2 au fost înregistrate în inventarul centralizat al bunurilor din domeniului public al statului în anexa nr.12 la Hotărârea Guvernului nr.1705/2006, cu modificările și completările ulterioare, sub două numere de inventar, după cum urmează:

- terenul în suprafață de 3000 mp situat în Târgoviște, Str. Calea Ialomiței, nr.1, jud. Dâmbovița, Cartea Funciară nr.82835 Târgoviște, este înscris în inventarul centralizat al bunurilor din domeniul public al statului din anexa nr. 12 la Hotărârea Guvernului nr.1705/2006, cu modificările și completările ulterioare, sub numărul MF 37946;

- construcțiile C1 şi C2, edificate pe acesta sunt înregistrate în inventarul centralizat al bunurilor din domeniul public al statului din anexa nr.12 la Hotărârea Guvernului nr.1705/2006, cu modificările și completările ulterioare, sub numărul MF 107761;

- construcțiile C3, C4, C5, C6 edificate pe teren nu sunt înregistrate în inventarul centralizat al bunurilor din domeniul public al statului, deoarece anterior nu a fost constituit dreptul de proprietate în favoarea statului român asupra acestor bunuri imobile, în cartea funciară ele fiind înscrise cu regimul juridic „fără documente”.

În cadrul Notei de fundamentare se face referire la imobilul constând în teren în suprafață de 3000 mp situat în Târgoviște, Str. Calea Ialomiței, nr. 1, jud. Dâmbovița, Cartea Funciară nr.82835 Târgoviște, înscris în inventarul centralizat al bunurilor din domeniul public al statului din anexa nr. 12 la Hotărârea Guvernului nr.1705/2006, cu modificările și completările ulterioare, sub nr. MF 37946, la construcțiile C1 şi C2, edificate pe acest teren, înregistrate în inventarul centralizat al bunurilor din domeniul public al statului din anexa nr.12 la Hotărârea Guvernului nr.1705/2006, cu modificările și completările ulterioare, sub nr. MF 107761.

Pentru aceste bunuri imobile se completează în inventarul centralizat al bunurilor din domeniul public al statului informațiile referitoare la suprafața construită, suprafața desfășurată, cartea funciară în care sunt înscrise, anul dobândirii/dării în folosință și modificarea adresei, precum și la construcțiile C3, C4, C5 și C6, edificate pe acest teren și care la acest moment nu sunt înregistrate în inventarul centralizat al bunurilor din domeniul public al statului din anexa nr.12 la Hotărârea Guvernului nr.1705/2006, cu modificările și completările ulterioare, bunuri imobile pentru care, în conformitate cu Cartea Funciară nr.82835 Târgoviște, a fost constituit dreptul de proprietate în favoarea Statului Român.

Având în vedere considerentele expuse, anterior, prezentul proiect de act normativ vizează:

- schimbarea denumirii imobilului cu nr. MF 37946 din „Teren clădire sediu” în „Teren sediu” pentru a reflecta destinația exactă a terenului și a imobilului nr. MF 107761 din „Sediu APM Dâmbovița” în „Sediu Agenție pentru Protecția Mediului Dâmbovița”;

- completarea datelor imobilului cu nr. MF 107761 prin adăugarea construcțiilor C3, C4, C5 și C6 edificate pe același teren cu construcțiile C1 și C2 și modificarea descrierii tehnice (pe scurt) a acestui imobil prin înlocuirea descrierii existente „Suprafață construită=2 clădiri P+2, P+2+M mp; Suprafață desfășurată=; Regimul de înălțime=; Suprafață teren=mp; CF=; Suprafață utilă=mp;” cu descrierea actualizată „Clădire de birouri - C1, regim înălțime P+2E, suprafață construită la sol = 286 mp, suprafață desfășurată = 750 mp, Clădire de birouri - C2, regim înălțime P+3E+M, suprafață construită la sol = 178 mp, suprafață desfășurată = 712 mp, Arhivă – C3, regim înălțime P, suprafața construită la sol = 36 mp, suprafața desfășurată = 36 mp, Centrală termică – C4, regim înălțime P, suprafața construită la sol = 58 mp, suprafața desfășurată = 58 mp, Magazie – C5, regim înălțime P, suprafața construită la sol = 240 mp, suprafața desfășurată = 240 mp, Garaj – C6, regim înălțime P, suprafața construită la sol = 156 mp, suprafața desfășurată = 156 mp, Cartea Funciară = 82835 Târgoviște”;

- modificarea descrierii tehnice (pe scurt) a imobilului cu nr. MF 37946 prin înlocuirea descrierii existente „Suprafață construită=Suprafață teren=3000 mp, umplutură în albia majoră a râului Dâmbovița, parcela CC157 mp; Suprafață desfășurată=mp; Regimul de înălțime=; Suprafață teren=mp; CF=; Suprafață utilă= mp;” cu descrierea „Suprafață teren = 3000 mp, CF = 82835 Târgoviște”;

- modificarea denumirii străzii pentru imobilele cu nr. MF 37946 și 107761 din „ Str. Ialomiței, nr. 1” și „Cal Ialomiței, nr. 1” în „Str. Calea Ialomiței, nr. 1”;

- completarea anului dobândirii/dării în folosință pentru bunul imobil nr. MF 107761 cu anul 1976.

Conform informațiilor înscrise în anexa nr.12 la Hotărârea Guvernului nr.1705/2006, cu modificările și completările ulterioare, cele două imobile, având nr. MF 37946 și 107761, se află în administrarea Agenției Naționale pentru Protecția Mediului, în baza Hotărârii Guvernului nr.104/1999 privind organizarea și funcționarea Ministerului Apelor, Pădurilor și Protecției Mediului și Hotărârii Guvernului nr.542/2015 privind actualizarea valorilor de inventar ale unor bunuri aflate în domeniul public al statului și în administrarea Agenției Naționale pentru Protecția Mediului, instituție publică aflată în subordinea Ministerului Mediului, Apelor și Pădurilor, prevăzute în anexa nr. 12 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, ca urmare a reevaluării.

Cu toate acestea, cele două bunuri imobile sunt utilizate şi înregistrate în evidenţa contabilă a Agenției pentru Protecția Mediului Dâmboviţa la valoarea stabilită prin raportul de evaluare întocmit de S.C. EVALCRED S.R.L, prin evaluator ANEVAR Gastaldo Maria, la data de 28 martie 2022. Astfel, se impune punerea în acord a inventarului centralizat al bunurilor din domeniul public al statului cu situația faptică, respectiv emiterea unei hotărâri a Guvernului, prin care să se acorde drept de administrare asupra celor două bunuri imobile pentru instituția care le utilizează, respectiv Agenția pentru Protecția Mediului Dâmboviţa.

Conform art.290 din Ordonanța de urgență a Guvernului nr.57/2019 privind Codul administrativ, cu modificările şi completările ulterioare, evidenţa financiar-contabilă a bunurilor care alcătuiesc domeniul public al statului sau al unităţilor administrativ-teritoriale se ţine distinct în contabilitate, potrivit legii, de către titularul dreptului de administrare, concedent sau de instituţia de utilitate publică care are în folosinţă gratuită aceste bunuri.

În conformitate cu prevederile art. 22 din Ordonanța Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, începând cu data de 1 ianuarie 2008, activele fixe corporale de natura terenurilor aflate în patrimoniul instituţiilor publice se reevaluează cel puţin o dată la 3 ani de către o comisie numită de conducătorul instituţiei publice sau de evaluatori autorizaţi.

De asemenea, la art. 21 din Ordonanța Guvernului nr.81/2003, aprobată prin Legea nr. 493/2003, cu modificările şi completările ulterioare, s-a stabilit că: „Reevaluarea activelor fixe corporale se efectuează cu scopul determinării valorii juste a acestora, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă”.

În baza acestor dispoziţii legale, precum şi a celor prevăzute de Ordinul ministrului economiei și finanțelor nr.3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările și completările ulterioare, în calitate de utilizator al imobilului, Agenția pentru Protecţia Mediului Dâmboviţa a procedat la actualizarea prin reevaluare a valorii bunurilor imobile proprietatea statului pe care le are înregistrate în evidența contabilă.

Imobilele au fost evaluate la valoarea de piață prin raportul de evaluare întocmit de S.C. EVALCRED S.R.L. prin evaluator ANEVAR Gastaldo Maria la data de 28 martie 2022, valoare cu care imobilele au fost înregistrate în evidența contabilă a Agenției pentru Protecția Mediului Dâmbovița.

 Pe cale de consecință se impune actualizarea valorii de inventar a imobilelor nr. MF 37946 și 107761 din inventarul centralizat al bunurilor din domeniul public al statului.

Valoarea de evaluare este prevăzută în conţinutul anexei care face parte integrantă din prezentul proiect de hotărâre a Guvernului și urmează a fi înscrisă în inventarul centralizat al bunurilor din domeniul public al statului din anexa nr.12 la Hotărârea Guvernului nr.1705/2006 cu modificările și completările ulterioare, pentru actualizarea valorii imobilelor nr. MF 37946 și 107761.

Urmare a reevaluării și a actualizării documentației cadastrale, se impune modificarea denumirii, a completării informațiilor descrierii tehnice, adresei, anului dobândirii/dării în folosință**,** precum și a actualizării valorii de inventar din inventarul centralizat al bunurilor din domeniul public al statului în anexa nr.12 la Hotărârea Guvernului nr.1705/2006 cu modificările și completările ulterioare, pentru imobilele cu nr. MF 37946 și 107761.

Proiectul de act normativ se referă la:

 I. - modificarea denumirii, descrierii tehnice, adresei și completarea anului dobândirii/dării în folosință a imobilelor înscrise în inventarul centralizat al bunurilor din domeniul public al statului sub numerele MF 37946 și 107761, prin înscrierea informațiilor actualizate, conținute în cartea funciară în care sunt intabulate, precum şi a numărului acesteia, astfel:

1. MF 37946, denumirea actuală „Teren clădire sediu” va fi înlocuită cu denumirea „Teren sediu”, descrierea existentă „Suprafață construită=Suprafață teren=3000 mp, umplutură în albia majoră a râului Dâmbovița, parcela CC157 mp; Suprafață desfășurată=mp; Regimul de înălțime=; Suprafață teren=mp; CF= ; Suprafață utilă=mp;” se înlocuiește cu următoarea descriere tehnică: „Suprafață teren=3000 mp, CF=82835 Târgoviște”, iar denumirea străzii actuale “Str. Ialomiței, nr. 1” se modifică cu următoarea adresă „Str. Calea Ialomiței, nr. 1”;

2. MF 107761, denumirea actuală „Sediu APM Dâmbovița” va fi înlocuită cu denumirea „Sediu Agenție pentru Protecția Mediului Dâmbovița”, iar descrierea tehnică existentă „Suprafață construită=2 clădiri P+2, P+2+M mp; Suprafață desfășurată=mp; Regimul de înălțime=; Suprafață teren=mp; CF=; Suprafață utilă=mp;”, va fi înlocuită cu următoarea descriere tehnică: „Clădire de birouri - C1, regim înălțime P+2E, suprafața construită la sol = 286 mp, suprafața desfășurată = 750 mp, Clădire de birouri - C2, regim înălțime P+3E+M, suprafața construită la sol = 178 mp, suprafața desfășurată = 712 mp, Arhivă – C3, regim înălțime P, suprafața construită la sol = 36 mp, suprafața desfășurată = 36 mp, Centrală termică – C4, regim înălțime P, suprafața construită la sol = 58 mp, suprafața desfășurată = 58 mp, Magazie – C5, regim înălțime P, suprafața construită la sol = 240 mp, suprafața desfășurată = 240 mp, Garaj – C6, regim înălțime P, suprafața construită la sol = 156 mp, suprafața desfășurată = 156 mp, Cartea Funciară = 82835 Târgoviște”, denumirea străzii actuale „Cal Ialomiței, nr. 1” se modifică cu „Str. Calea Ialomiței, nr. 1” și se completează anul dobândirii/dării în folosință cu anul 1976.

II. - modificarea valorii de inventar a imobilelor înscrise în inventarul centralizat al bunurilor din domeniul public al statului sub numerele MF 37946 și 107761, urmare a reevaluării, astfel:

1. MF 37946, valoarea de înregistrare de 356.669 lei urmează a fi înlocuită cu valoarea actuală de 435.365 lei, stabilită conform raportului de evaluare întocmit de S.C. EVALCRED S.R.L., prin evaluator ANEVAR Gastaldo Maria la data de 28 martie 2022;

2. MF 107761, valoarea de înregistrare de 1.595.683 lei urmează a fi înlocuită cu valoarea actuală de 4.965.805 lei, stabilită conform raportului de evaluare întocmit de S.C. EVALCRED S.R.L., prin evaluator ANEVAR Gastaldo Maria la data de 28 martie 2022.

III. - darea în administrarea Agenției pentru Protecția Mediului Dâmbovița a imobilelor MF 37946 și MF 107761 întrucât cele două bunuri imobile sunt utilizate efectiv și înregistrate în evidența contabilă a agenției, astfel încât se impune punerea în acord a inventarului centralizat al bunurilor din domeniul public al statului cu situația faptică.

Imobilele au fost reevaluate potrivit prevederilor art.3 din Ordonanța Guvernului nr.81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare.

Necesitatea și oportunitatea promovării proiectului de act normativ, realitatea și corectitudinea datelor prezentate aparțin Agenției pentru Protecția Mediului Dâmbovița, instituție publică cu personalitate juridică, aflată în subordinea Agenției Naționale pentru Protecția Mediului, care funcționează în subordinea Ministerului Mediului, Apelor și Pădurilor și care promovează acest proiect în temeiul art. 1 lit. b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009, cu modificările ulterioare.

Facem precizarea că, imobilele care fac obiectul prezentului proiect de act normativ nu sunt grevate de sarcini, nu se află în litigiu, nu fac obiectul revendicării sau restituirii în condițiile legii.

Prezentul act normativ nu prezintă impact asupra domeniilor social, economic și de mediu, asupra bugetului general consolidat sau asupra legislației în vigoare, conform prevederilor art.1 alin.(3) lit. a) pct.12 din Hotărârea Guvernului nr.443/2022 pentru aprobarea conținutului instrumentului de prezentare și motivare, a structurii raportului privind implementarea actelor normative, a instrucțiunilor metodologice pentru realizarea evaluării impactului, precum și pentru înființarea Consiliului consultativ pentru evaluarea impactului actelor normative.

Fată de cele prezentate, a fost elaborat prezentul proiect de Hotărâre a Guvernului privind modificarea denumirii, descrierii tehnice, adresei, completarea anului dobândirii/dării în folosință și actualizarea valorii de inventar a unor bunuri imobile din domeniul public al statului și darea în administrarea Agenției pentru Protecția Mediului Dâmbovița, instituție publică cu personalitate juridică aflată în subordinea Agenției Naționale pentru Protecția Mediului, care funcționează în subordinea Ministerului Mediului, Apelor și Pădurilor, ca urmare a efectuării lucrărilor de cadastru și publicitate imobiliară și a reevaluării, care în forma prezentată a fost avizat de ministerele interesate și pe care îl supunem spre adoptare.

**MINISTRUL MEDIULUI, APELOR ŞI PĂDURILOR,**

**BARNA TÁNCZOS**

**AVIZĂM:**

**VICEPRIM-MINISTRU**

**KELEMEN HUNOR**

**MINISTRUL FINANŢELOR, MINISTRUL JUSTIŢIEI,**

 **ADRIAN CÂCIU MARIAN-CĂTĂLIN PREDOIU**